
Διαμεσολάβηση σε αστικές και εμπορικές υποθέσεις

- ΚΕΦΑΛΑΙΟ Α’ -

1) Άρθρο 1: Σκοπός της διαμεσολάβησης                                                   σελ.:     2
2) Άρθρα 2, 4 και 6: Εφαρμογή της διαδικασίας διαμεσολάβησης

εκουσίως και υποχρεωτικώς                                                                       σελ.: 2 - 6
3) Άρθρο 2: Εμπλεκόμενα πρόσωπα στη διαδικασία διαμεσολάβησης   σελ.:      6
1) Άρθρο 1: ΣΚΟΠΟΣ ΤΗΣ ΔΙΑΜΕΣΟΛΑΒΗΣΗΣ  

 «Ο παρών νόμος έχει σκοπό τη ρύθμιση του θεσμού της διαμεσολάβησης σε αστικές και εμπορικές υποθέσεις, καθώς και την περαιτέρω εναρμόνιση της Ελληνικής Νομοθεσίας με τις διατάξεις της Οδηγίας 2008/52/ΕΚ του Ευρωπαϊκού Κοινοβουλίου και του Συμβουλίου της 21ης Μαΐου 2008 για θέματα διαμεσολάβησης σε αστικές και εμπορικές υποθέσεις, εθνικού ή διασυνοριακού χαρακτήρα.

Οι διατάξεις του παρόντος δεν εφαρμόζονται στη δικαστική μεσολάβηση, όπως αυτή ρυθμίζεται στον Κώδικα Πολιτικής Δικονομίας.
2) Άρθρα 2, 4 και 6: ΕΦΑΡΜΟΓΗ ΤΗΣ ΔΙΑΔΙΚΑΣΙΑΣ ΔΙΑΜΕΣΟΛΑΒΗΣΗΣ ΕΚΟΥΣΙΩΣ ΚΑΙ ΥΠΟΧΡΕΩΤΙΚΩΣ 

-Άρθρο 2: Στην διαμεσολάβηση υπάγονται εκουσίως και υποχρεωτικώς όλες οι ιδιωτικές διαφορές αρμοδιότητος όλων των δικαστηρίων.
-Έννοια ιδιωτικής διαφοράς: Ιδιωτική αναφορά νοείται η αμφισβήτηση για την ύπαρξη, την έκταση, το περιεχόμενο ή τα υποκείμενα ιδιωτικού δικαιώματος και ως ιδιωτικά δικαιώματα νοούνται όσα αναγνωρίζονται από το ιδιωτικό δίκαιο.
- Άρθρο 4 -Εκούσια προσφυγή: Προσφυγή στη διαμεσολάβηση για τις υπαγόμενες σε αυτή ιδιωτικές διαφορές αρμοδιότητος όλων των πρωτοβαθμίων δικαστηρίων (Ειρηνοδικείου, Μονομελούς και Πολυμελούς Πρωτοδικείου) επιτρέπεται:
 α)αν τα μέρη συμφωνούν να προσφύγουν στη διαδικασία της διαμεσολάβησης, αφότου ανέκυψε η διαφορά,

 β) αν τα μέρη κληθούν να προσφύγουν στη διαμεσολάβηση και συναινούν σε αυτή

γ) αν η προσφυγή στη διαμεσολάβηση διαταχθεί από δικαστική αρχή άλλου κράτους-μέλους και η σχετική υπαγωγή της διαφοράς δεν προσβάλλει τα χρηστά ήθη και τη δημόσια τάξη,

 δ) αν η προσφυγή στη διαδικασία της διαμεσολάβησης επιβάλλεται από τον νόμο,
 ε) αν σε έγγραφη συμφωνία των μερών υπάρχει ρήτρα διαμεσολάβησης.

    Σύμφωνα με την άνω περίπτωση «β», δηλ. εάν τα μέρη κληθούν να προσφύγουν στη διαμεσολάβηση και συναινούν σε αυτή:
·   Το Δικαστήριο, ενώπιον του οποίου εκκρεμεί ιδιωτική διαφορά, λαμβάνοντας υπόψη κατά την ελεύθερη κρίση του όλες τις περιστάσεις της κρινόμενης υπόθεσης, μπορεί να καλέσει τα μέρη να προσφύγουν στη διαδικασία της διαμεσολάβησης για να επιλύσουν τη διαφορά. 

·     Εφόσον τα μέρη συμφωνούν, η σχετική έγγραφη συμφωνία περιλαμβάνεται στα πρακτικά του Δικαστηρίου.
·    Στην περίπτωση αυτή, το Δικαστήριο αναβάλλει υποχρεωτικά τη συζήτηση της υπόθεσης σε δικάσιμο μετά την πάροδο τριμήνου και όχι πέραν του εξαμήνου, μη συνυπολογιζόμενου του χρονικού διαστήματος των δικαστικών διακοπών. Η ίδια συνέπεια επέρχεται και στις λοιπές περιπτώσεις προσφυγής στη διαμεσολάβηση κατά τη διάρκεια της εκκρεμοδικίας της υπόθεσης. 

· Εφόσον τα  διάδικα  μέρη ή ένα εξ αυτών παρίστανται ενώπιον του Δικαστηρίου διά πληρεξουσίου δικηγόρου, η πληρεξουσιότητα προς αυτόν καλύπτει και τη συμφωνία περί υπαγωγής της διαφοράς στη διαμεσολάβηση.

  Η υπαγωγή μιας διαφοράς ιδιωτικού δικαίου στη διαδικασία της διαμεσολάβησης δεν αποκλείει τη λήψη ασφαλιστικού μέτρου!!!
    Η συμφωνία των μερών για προσφυγή στη διαδικασία της διαμεσολάβησης διέπεται από τις διατάξεις του ουσιαστικού δικαίου για τις συμβάσεις και πρέπει να περιγράφει το αντικείμενο αυτής.

-Άρθρο 6- Υποχρεωτική προσφυγή
· Οι οικογενειακές διαφορές, εκτός από αυτές των περιπτώσεων α`, β` και γ` της παραγράφου 1, καθώς και εκείνες της παραγράφου 2 του άρθρου 592 Κ.Πολ.Δ., στον οποίο ορίζονται κατά λέξη:

«Κατά την ειδική διαδικασία των οικογενειακών διαφορών δικάζονται οι γαμικές διαφορές, οι διαφορές από την ελεύθερη συμβίωση, οι διαφορές από τις σχέσεις γονέων και τέκνων, και οι λοιπές οικογενειακές διαφορές που ορίζονται στην παράγραφο 3 του άρθρου αυτού:

 1. Οι γαμικές διαφορές αφορούν: α) το διαζύγιο, β) την ακύρωση γάμου, γ) την αναγνώριση της ύπαρξης ή της ανυπαρξίας γάμου, δ) τις σχέσεις των συζύγων κατά τη διάρκεια του γάμου, οι οποίες πηγάζουν από αυτόν, εκτός από τις υπαγόμενες στην παράγραφο 3 του άρθρου αυτού. Στην ίδια κατηγορία εντάσσονται και οι διαφορές που προκύπτουν από το ν. 3719/2008 για την ελεύθερη συμβίωση.

 2. Οι διαφορές από τις σχέσεις γονέων και τέκνων αφορούν: α) την προσβολή της πατρότητας, β) την προσβολή της μητρότητας, γ) την αναγνώριση ότι υπάρχει ή δεν υπάρχει σχέση γονέα και τέκνου ή γονική μέριμνα, δ) την αναγνώριση ότι υπάρχει ή δεν υπάρχει ή είναι άκυρη η εκούσια αναγνώριση ενός τέκνου χωρίς γάμο των γονέων του ή η εξομοίωσή του με τέκνο γεννημένο σε γάμο λόγω επιγενόμενου γάμου των γονέων του, καθώς και την προσβολή της εκούσιας αναγνώρισης, ε) την αναγνώριση ότι υπάρχει ή δεν υπάρχει ή είναι άκυρη υιοθεσία ή τη λύση της, στ) την αναγνώριση ότι υπάρχει ή δεν υπάρχει επιτροπεία.

 3. Οι λοιπές οικογενειακές διαφορές αφορούν: α) τον καθορισμό, τη μείωση ή την αύξηση της συνεισφοράς του καθενός από τους συζύγους για τις ανάγκες της οικογένειας, της διατροφής που οφείλεται λόγω γάμου, διαζυγίου ή συγγένειας, των δαπανών τοκετού και της διατροφής της άγαμης μητέρας, καθώς και της διατροφής της μητέρας από την κληρονομική μερίδα που έχει επαχθεί στο τέκνο που αυτή κυοφορεί, β) την άσκηση της γονικής μέριμνας αναφορικά με το τέκνο κατά τη διάρκεια του γάμου, και σε περίπτωση διαζυγίου ή ακύρωσης του γάμου ή όταν πρόκειται για τέκνο χωρίς γάμο των γονέων του, τη διαφωνία των γονέων κατά την κοινή άσκηση από αυτούς της γονικής τους μέριμνας, καθώς και την επικοινωνία των γονέων και των λοιπών ανιόντων με το τέκνο, γ) τη ρύθμιση της χρήσης της οικογενειακής στέγης και της κατανομής των κινητών μεταξύ συζύγων, δ) κάθε άλλη περιουσιακού δικαίου διαφορά, που απορρέει από τη σχέση των συζύγων, ή των γονέων και τέκνων.

 4. Σε περίπτωση διαζυγίου και κατά την ίδια διαδικασία της παραγράφου 1 μπορεί να ενωθεί ή συνεκδικασθεί η απαίτηση του αναίτιου συζύγου για ηθική βλάβη».
· Οι διαφορές που εκδικάζονται κατά την τακτική διαδικασία και υπάγονται στην καθ` ύλην αρμοδιότητα του Μονομελούς Πρωτοδικείου, αν η αξία του αντικειμένου της διαφοράς υπερβαίνει το ποσό των τριάντα χιλιάδων (30.000) ευρώ και Πολυμελούς Πρωτοδικείου, σύμφωνα με τις διατάξεις του Κώδικα Πολιτικής Δικονομίας,

·  Οι διαφορές για τις οποίες σε έγγραφη συμφωνία των μερών προβλέπεται και είναι σε ισχύ ρήτρα διαμεσολάβησης.
3) Άρθρο 2 - ΕΜΠΛΕΚΟΜΕΝΑ  ΠΡΟΣΩΠΑ ΣΤΗ ΔΙΑΔΙΚΑΣΙΑ ΔΙΑΜΕΣΟΛΑΒΗΣΗΣ 

Α. Ο διαμεσολαβητής είναι τρίτο πρόσωπο σε σχέση με τα συμμετέχοντα μέρη και τη διαφορά, διαπιστευμένο σύμφωνα με τον νόμο και εγγεγραμμένος στο ειδικό μητρώο διαμεσολαβητών του άρθρου 29, το οποίο αναλαμβάνει να διαμεσολαβήσει με κατάλληλο, αποτελεσματικό και αμερόληπτο τρόπο, διευκολύνοντάς τα να βρουν μια κοινά αποδεκτή λύση για τη διαφορά τους.

Β. Ο νομικός παραστάτης είναι ο πληρεξούσιος δικηγόρος εκάστου μέρους, ο οποίος παρίσταται στη διαδικασία της διαμεσολάβησης, σύμφωνα με τις διατάξεις του παρόντος νόμου και νομικές συμβουλές στον εντολέα του.
-ΚΕΦΑΛΑΙΟ Β΄-

1) Άρθρα 4 και 6: προσφυγή στη διαδικασία διαμεσολάβησης: α) εκουσίως – φύση υποθέσεων προσφυγής και β) υποχρεωτικώς – φύση υποθέσεων 
προσφυγής                                                                                                 σελ.:          7
2) Άρθρο 44:Έναρξη υποχρεωτικότητος προσφυγής στην διαμεσολάβηση & σχέδιο προσφυγής                                                                                     σελ.:    7 - 8
3) Άρθρα 5&7  παρ. 5, 6: Επιλογή διαμεσολαβητού, ημερομηνία και τόπος διαμεσολάβησης                                                                                       σελ.:   9 - 10
4) Άρθρο 7 §2: Κοινοποίηση του αιτήματος προσφυγής στην διαδικασία διαμεσολάβησης στον αντίδικο και προθεσμία κοινοποιήσεως            σελ.:        10
5) Άρθρο 7§3: υποχρεωτική α’ συνεδρία διαμεσολάβησης                   σελ.:        11
6) Άρθρο 7 §4, 5: Τρόπος συμμετοχής των διαδίκων μερών στην αρχική συνεδρία – αμοιβή νομικού παραστάτη                                                  σελ.: 11 - 12
7) Άρθρο 8: Σύνταξη πρακτικού διαμεσολάβησης , υπογραφή πρακτικού σε περίπτωση συμφωνίας και σε περίπτωση αποτυχίας και σχέδιο 
πρακτικού                                                                                                σελ.:  12 - 14
8) Άρθρο 8: Εκτελεστότητα πρακτικού με συμφωνία των διαδίκων 
μερών                                                                                                      σελ.:          14
1) ΠΡΟΣΦΥΓΗ ΣΤΗΝ ΔΙΑΔΙΚΑΣΙΑ ΔΙΑΜΕΣΟΛΑΒΗΣΗΣ ΕΚΟΥΣΙΩΣ - ΦΥΣΗ ΥΠΟΘΕΣΕΩΝ ΠΡΟΣΦΥΓΗΣ (Άρθρο 4) ΥΠΟΧΡΕΩΤΙΚΑ -ΦΥΣΗ ΥΠΟΘΕΣΕΩΝ ΠΡΟΣΦΥΓΗΣ (Άρθρο 6)

-ΕΚΟΥΣΙΑ προσφυγή λαμβάνει χώρα  σύμφωνα με τα προβλεπόμενα  στο άρθρο 4, ως έχουν προαναφερθεί και αναλυθεί στο κεφάλαιο Α’-2

-ΥΠΟΧΡΕΩΤΙΚΗ προσφυγή λαμβάνει χώρα  σύμφωνα με τα προβλεπόμενα  στο άρθρο 6, ως έχουν προαναφερθεί εις το κεφάλαιο Α’ -2.
2) Άρθρο 44: ΕΝΑΡΞΗ ΥΠΟΧΡΕΩΤΙΚΟΤΗΤΑΣ ΠΡΟΣΦΥΓΗΣ ΕΙΣ ΤΗΝ ΔΙΑΜΕΣΟΛΑΒΗΣΗ &  ΣΧΕΔΙΟ ΠΡΟΣΦΥΓΗΣ

Η έναρξη υποχρεωτικώς προσφυγής στη διαδικασία διαμεσολάβησης για τις υποθέσεις του άρθρου 6 και 7 αρχίζει:

α) από 15 Ιανουαρίου του 2020 για τις οικογενειακές διαφορές, εκτός από αυτές των περιπτώσεων α,β,γ της παραγράφου 1 καθώς και της παραγράφου 2 του άρθρου 592 Κ.Πολ.Δ, ως ανωτέρω παρατίθεται.

β) από 15 Μαρτίου 2020 για τις διαφορές που εκδικάζονται κατά την τακτική διαδικασία και υπάγονται στην καθ’ ύλη αρμοδιότητα του Μονομελούς Πρωτοδικείου αν η αξία του αντικειμένου της διαφοράς υπερβαίνει το ποσό των 30.000 ευρώ και του Πολυμελούς Πρωτοδικείου[image: image1.jpg]A

-Σχέδιο προσφυγής-

ΑΙΤΗΜΑ ΠΡΟΣΦΥΓΗΣ

ΣΤΗΝ ΔΙΑΔΙΚΑΣΙΑ ΤΗΣ ΔΙΑΜΕΣΟΛΑΒΗΣΗΣ
__________________

Στην  Κέρκυρα σήμερα την …………..  ο υπογραμμένος Δικηγόρος ........................................., με ΑΜ ..................... του Δικηγορικού Συλλόγου Κέρκυρας, κάτοικος ........................,  ως πληρεξούσιος:

ΕΠΙ ΦΥΣΙΚΟΥ ΠΡΟΣΩΠΟΥ

Του ...................., κατοίκου ........................ με ΑΦΜ ......................... και αριθμό αστυνομικής ταυτότητος .............................................

ΕΠΙ ΝΟΜΙΚΟΥ ΠΡΟΣΩΠΟΥ

(επωνυμία) ………………………………………., (διακριτικός τίτλος) ………………………………, (νομική μορφή) ………………………………………, με έδρα ……………………………………………………., ΑΦΜ: …………

…………………………., ονοματεπώνυμο νομικού προσώπου ……………………………………………..

Δηλώνω ότι ζητώ από τ...... ..................................................., διαπιστευμέν..... διαμεσολαβητ...... του Υπουργείου Δικαιοσύνης Διαφάνειας και Ανθρωπίνων Δικαιωμάτων, με ΑΜ ............................. κάτοικο .............................. να διεξάγει διαμεσολάβηση σύμφωνα με τα οριζόμενα στον Ν. 4640/2019, καθώς η φύση και το αντικείμενο της διαφοράς του εντολέα μου με το αντίδικο μέρος .................................................................., κατοίκου ......................................................................, που αφορά………….................................... ............................................................................................................................................

.....................................................................................................................................................

..............................................................................., εμπίπτει στο πεδίο εφαρμογής του νόμου αυτού.

Με την αίτησή μου αυτή δηλώνω ότι κατά τη διεξαγωγή της διαμεσολάβησης ο εντολέας μου (φυσικό πρόσωπο) θα παραστεί αυτοπροσώπως // (επί νομικού προσώπου) θα παραστεί ο  ………………………………………………………………. Επισυνάπτω την από ………………………… εξουσιοδότηση του νομίμου εκπροσώπου του εντολέα μου.

Την αίτηση αυτή αποδέχεται και συνυπογράφει ο εντολέας.

         Ο εντολέας                                                                                  Ο Πληρεξούσιος Δικηγόρος

3) Άρθρα 5 και 7 § 5, 6: ΕΠΙΛΟΓΗ ΔΙΑΜΕΣΟΛΑΒΗΤΗ , ΗΜΕΡΟΜΗΝΙΑ ΚΑΙ ΤΟΠΟΣ ΔΙΑΜΕΣΟΛΑΒΗΣΗΣ 
Ο διαμεσολαβητής επιλέγεται :

1.Στην εκούσια προσφυγή κατ’ άρθρο 4, εκουσίως εφόσον συμφωνούν τα διάδικα μέρη να επιλύσουν την διαφορά τους με την προσφυγή στην διαδικασία διαμεσολάβησης από τον κατάλογο του ειδικού μητρώου διαμεσολαβητών του άρθρου 29 από τους εγγεγραμμένους στην περιφέρεια του δικαστηρίου που είναι αρμόδιο για την εκδίκαση της διαφοράς .

Στην περίπτωση που δεν είναι επαρκής ο αριθμός των διαμεσολαβητών ή υπάρχει σύγκρουση συμφερόντων ο διορισμός γίνεται μεταξύ όσων κατοικούν στην οικεία εφετειακή περιφέρεια (άρθρο 7 §5,6) 

2.Στην  υποχρεωτική προσφυγή κατ’ άρθρο 6, ο διαμεσολαβητής ορίζεται κατά τα προβλεπόμενα στην παράγραφο 2 του άρθρου 5.

 Ειδικότερα:

· Το επισπεύδον μέρος έχει τη δυνατότητα είτε να επικοινωνήσει με το άλλο ή τα άλλα μέρη της διαφοράς για τον διορισμό διαμεσολαβητή κοινής αποδοχής είτε να απευθυνθεί σε διαμεσολαβητή της επιλογής του.
·   Στην περίπτωση αυτή, ο διαμεσολαβητής επικοινωνεί με το άλλο ή τα άλλα μέρη με κάθε πρόσφορο μέσο, για να διαπιστώσει αν επιτυγχάνεται συμφωνία ως προς το πρόσωπό του και λαμβάνει σχετική έγγραφη έγκρισή τους. 
   Αν δεν καταστεί δυνατή η επικοινωνία ή αν δεν επιτευχθεί συμφωνία ως προς το πρόσωπο του διαμεσολαβητή, τότε διορίζεται διαμεσολαβητής από την Κεντρική Επιτροπή Διαμεσολάβησης με επιμέλεια του επισπεύδοντος μέρους. 

  Ο διορισμός γίνεται κατά σειρά προτεραιότητας με βάση τον αύξοντα αριθμό Ειδικού Μητρώου Διαμεσολαβητών του άρθρου 29 του παρόντος, μεταξύ όσων κατοικούν στην περιφέρεια του δικαστηρίου που είναι κατά τόπο αρμόδιο για την εκδίκαση της διαφοράς. Στις περιπτώσεις που δεν είναι επαρκής ο αριθμός των διαμεσολαβητών ή υπάρχει σύγκρουση συμφερόντων, ο διορισμός γίνεται μεταξύ όσων κατοικούν στην οικεία Εφετειακή περιφέρεια.

   Στην περίπτωση επιλογής του διαμεσολαβητή από την Κεντρική Επιτροπή Διαμεσολάβησης ο τελευταίος υποχρεούται μέσα σε προθεσμία τριών (3) εργάσιμων ημερών να δηλώσει αν αποδέχεται τον διορισμό του. Αν η προθεσμία των τριών (3) εργάσιμων ημερών παρέλθει άπρακτη, τεκμαίρεται η μη αποδοχή του. Σε περίπτωση μη αποδοχής του διορισμού του διαμεσολαβητή επιλέγεται ο επόμενος κατά σειρά προτεραιότητας από το παραπάνω Ειδικό Μητρώο.

4) Άρθρο 7 § 2: ΚΟΙΝΟΠΟΙΗΣΗ ΤΟΥ ΑΙΤΗΜΑΤΟΣ ΠΡΟΣΦΥΓΗΣ ΣΤΗΝ ΔΙΑΔΙΚΑΣΙΑ ΔΙΑΜΕΣΟΛΑΒΗΣΗΣ ΣΤΟΝ ΑΝΤΙΔΙΚΟ  ΚΑΙ ΠΡΟΘΕΣΜΙΑ ΚΟΙΝΟΠΟΙΗΣΕΩΣ  

Το επισπεύδον μέρος υποβάλλει στον διαμεσολαβητή που έχει οριστεί από τα μέρη ή από την Κεντρική Επιτροπή Διαμεσολάβησης, αίτημα προσφυγής στη διαδικασία της διαμεσολάβησης, το οποίο (αίτημα) κοινοποιεί ηλεκτρονικά ή με άλλον πρόσφορο τρόπο, στο οποίο υποχρεωτικά αναγράφονται τα στοιχεία των μερών, σύμφωνα με την περίπτωση 3 του άρθρου 118 Κ.Πολ.Δ., καθώς και το αντικείμενο της διαφοράς και λαμβάνει απόδειξη παραλαβής (βλ. σχέδιο προσφυγής).
5) Άρθρο 7 §3: ΥΠΟΧΡΕΩΤΙΚΗ Α΄  ΣΥΝΕΔΡΙΑ ΔΙΑΜΕΣΟΛΑΒΗΣΗΣ

Η υποχρεωτική αρχική συνεδρία διαμεσολάβησης λαμβάνει χώρα το αργότερο εντός είκοσι (20) ημερών από την επομένη της αποστολής στον διαμεσολαβητή του αιτήματος προσφυγής στη διαδικασία διαμεσολάβησης από το επισπεύδον μέρος. Αν κάποιο από τα μέρη διαμένει στο εξωτερικό η παραπάνω προθεσμία παρεκτείνεται έως την τριακοστή (30ή) ημέρα από την επομένη της αποστολής του αιτήματος στον διαμεσολαβητή. Η υποχρεωτική αρχική συνεδρία διαμεσολάβησης έχει εμπιστευτικό χαρακτήρα, και δεν τηρούνται πρακτικά.
6) Άρθρο 7 §4, 5: ΤΡΟΠΟΣ ΣΥΜΜΕΤΟΧΗΣ ΤΩΝ ΔΙΑΔΙΚΩΝ ΜΕΡΩΝ ΣΤΗΝ ΑΡΧΙΚΗ ΣΥΝΕΔΡΙΑ – ΑΜΟΙΒΗ ΝΟΜΙΚΟΥ ΠΑΡΑΣΤΑΤΗ

   Στην υποχρεωτική αρχική συνεδρία τα μέρη παρίστανται μαζί με νομικό παραστάτη, του οποίου η αμοιβή συμφωνείται ελεύθερα. Στην περίπτωση νομικών προσώπων ο νόμιμος εκπρόσωπος δύναται να διορίζει αντιπρόσωπο με εξουσιοδότηση και θεώρηση του γνησίου της υπογραφής του. Κατ` εξαίρεση επιτρέπεται στην υποχρεωτική αρχική συνεδρία δυνάμει εξουσιοδότησης μόνη η συμμετοχή του νομικού παραστάτη του μέρους, του οποίου αποδεδειγμένα δεν είναι δυνατή η φυσική παρουσία, ιδίως, στις περιπτώσεις που αντιμετωπίζει δυσκολία μετακίνησης λόγω σοβαρής ασθένειας ή αν δεν υπάρχει δυνατότητα τηλεδιάσκεψης μέσω ηλεκτρονικού υπολογιστή ή άλλου συστήματος τηλεδιάσκεψης ή αν είναι κάτοικος εξωτερικού.

  Το δικαστήριο που επιλαμβάνεται της διαφοράς δύναται να επιβάλει στο μέρος που δεν προσήλθε στην υποχρεωτική αρχική συνεδρία διαμεσολάβησης, παρότι έχει κληθεί προς τούτο, σύμφωνα με τις διατάξεις του παρόντος άρθρου, χρηματική ποινή η οποία δεν μπορεί να είναι κατώτερη από εκατό (100) ευρώ και μεγαλύτερη από πεντακόσια (500) ευρώ, συνεκτιμώμενης της εν γένει συμπεριφοράς του και των λόγων μη προσέλευσης. Προσβολή της απόφασης με ένδικα μέσα, ως προς τη χρηματική ποινή, δεν επιτρέπεται αν δεν περιλαμβάνει και την ουσία της υπόθεσης.

  ****Εφόσον τα μέρη αποφασίσουν να συνεχίσουν τη διαδικασία της διαμεσολάβησης είτε με τον ίδιο είτε με διαφορετικό διαμεσολαβητή, συντάσσεται έγγραφο συμφωνίας υπαγωγής της διαφοράς στη διαδικασία της διαμεσολάβησης και ακολουθείται η διαδικασία του άρθρου 5 του παρόντος, η οποία θα πρέπει να έχει ολοκληρωθεί εντός σαράντα (40) ημερών, που υπολογίζονται από την επομένη της λήξης της ανωτέρω εικοσαήμερης ή τριακονθήμερης προθεσμίας. Τα μέρη δύνανται να συμφωνούν παράταση της προθεσμίας των σαράντα (40) ημερών. Το χρονικό διάστημα από 1 έως 31 Αυγούστου δεν υπολογίζεται στις παραπάνω προθεσμίες.
7) Άρθρο 8: ΣΥΝΤΑΞΗ  ΠΡΑΚΤΙΚΟΥ ΔΙΑΜΕΣΟΛΑΒΗΣΗΣ = , ΥΠΟΓΡΑΦΗ ΠΡΑΚΤΙΚΟΥ  ΣΕ ΠΕΡΙΠΤΩΣΗ ΣΥΜΦΩΝΙΑΣ ΚΑΙ ΣΕ ΠΕΡΙΠΤΩΣΗ ΑΠΟΤΥΧΙΑΣ ΚΑΙ ΣΧΕΔΙΟ ΠΡΑΚΤΙΚΟΥ

Μετά το πέρας της υποχρεωτικής αρχικής συνεδρίας συντάσσεται πρακτικό από τον διαμεσολαβητή, το οποίο περιλαμβάνει τα στοιχεία του διαμεσολαβητή, σύμφωνα με το σχέδιο πρακτικού (άρθρ. 8 παρ. 1), υπογράφεται από τον ίδιο και όλους τους συμμετέχοντες (άρθρ. 8 παρ. 2 εδ. α’) και αν επακολουθήσει άσκηση αγωγής ή αν έχει ήδη ασκηθεί, αυτό κατατίθεται στο δικαστήριο επί ποινή απαραδέκτου της συζήτησης της υπόθεσης μαζί με τις προτάσεις. Στο πρακτικό αυτό αναγράφεται υποχρεωτικά ο τρόπος γνωστοποίησης της υποχρεωτικής αρχικής συνεδρίας στα μέρη και η συμμετοχή τους ή μη σε αυτήν.

Σε περίπτωση μη επίτευξης συμφωνίας, το πρακτικό δύναται να υπογράφεται μόνον από τον διαμεσολαβητή (άρθρ. 8 παρ. 2 εδ. β’).

Μετά την κατάθεση του πρακτικού στο αρμόδιο δικαστήριο, τυχόν άσκηση αγωγής για την ίδια διαφορά είναι απαράδεκτη, στο μέτρο που το αντικείμενό της καλύπτεται από την συμφωνία των μερών, τυχόν δε εκκρεμής δίκη καταργείται.

Κατά την κατάθεση του ανωτέρω πρακτικού στο αρμόδιο δικαστήριο, προσκομίζεται παράβολο ποσού 50 Ευρώ, το οποίο υποχρεούται να καταβάλει ο καταθέτης του πρακτικού, εκτός εάν τα μέρη συμφωνήσουν διαφορετικά (άρθρ. 8 παρ. 2 εδ. 4’).
-Σχέδιο πρακτικού αποτυχίας διαμεσολάβησης-
Πρακτικό αποτυχίας διαμεσολάβησης

Στην ........................... σήμερα, στις  .................................... και ώρα ...................................., στη διεύθυνση του γραφείου μου, στην ............................................., και ενώπιον εμού, ..................................................................., Διαμεσολαβητή του Υ.Δ.Δ.Α.Δ. (Α.Μ.: ............), ΑΦΜ ................................................, ΑΜΚΑ ........................................., ολοκληρώθηκε η διαδικασία της διαμεσολάβησης μεταξύ:

 Α. ............................................................................ και 

Β. ................................................................................

Η διαμεσολάβηση έλαβε χώρα έπειτα από την υπογραφή από τα μέρη, του από την ........................................................ συμφωνητικού υπαγωγής της διαφοράς σε διαμεσολάβηση, με θέμα ........................................................................, μέσω της διαδικασίας της διαμεσολάβησης.

Η διαμεσολάβηση δεν ήταν επιτυχής με συνέπεια τα μέρη καθώς και οι νομικοί παραστάτες τους, να αποχωρήσουν από την διαδικασία. Ο διαμεσολαβητής προέβη στην ενημέρωση των μερών σχετικά με την δυνατότητα εκ νέου υπαγωγής της διαφοράς τους στο πλαίσιο του θεσμού της διαμεσολάβησης αν εκείνα το επιθυμήσουν στο μέλλον. 

Τόπος, ημερομηνία

Ο Διαμεσολαβητής
8) Άρθρο 8 § 3: ΕΚΤΕΛΕΣΤΟΤΗΤΑ  ΠΡΑΚΤΙΚΟΥ ΜΕ ΣΥΜΦΩΝΙΑ ΤΩΝ ΔΙΑΔΙΚΩΝ ΜΕΡΩΝ 

Το πρακτικό της διαμεσολάβησης που προβλέπεται στο άρθρ. 8, από την κατάθεσή του στη γραμματεία του αρμοδίου δικαστηρίου, αποτελεί εκτελεστό τίτλο, σύμφωνα με το άρθρ. 904 παρ. 2 περ. ζ’ Κ.Πολ.Δ., στο οποίον ορίζονται κατά λέξη:

«1. Αναγκαστική εκτέλεση μπορεί να γίνει μόνο βάσει εκτελεστού τίτλου.

  2. Εκτελεστοί τίτλοι είναι

  α) .... β) ..., γ) ...,  δ) ...,  ε) ...   στ) ...,  ζ) οι διαταγές και πράξεις που αναγνωρίζονται από το νόμο ως τίτλοι εκτελεστοί».
-ΚΕΦΑΛΑΙΟ Γ΄ -

Άρθρο 11: Κεντρική Επιτροπή Διαμεσολάβησης και υποεπιτροπές – αρμοδιότητες αυτών                                                                               
 Η Κεντρική Επιτροπή Διαμεσολάβησης είναι αρμόδια να επιλαμβάνεται κάθε ζητήματος που αφορά τον έλεγχο εφαρμογής του θεσμού της διαμεσολάβησης.Η Κεντρική Επιτροπή Διαμεσολάβησης δύναται να συστήνει, κατά την κρίση της, υποεπιτροπές για την ταχεία επίλυση και τον έλεγχο ζητημάτων που προκύπτουν από την εφαρμογή του παρόντος νόμου. 
Οι ανωτέρω υποεπιτροπές απαρτίζονται από μέλη της Κεντρικής Επιτροπής Διαμεσολάβησης χωρίς να υφίσταται περιορισμός για τη συμμετοχή κάποιου μέλους σε παραπάνω από μία υποεπιτροπές. Οι υποεπιτροπές αυτές εξουσιοδοτούνται ρητά από την Κεντρική Επιτροπή Διαμεσολάβησης για την οριστική διευθέτηση των ζητημάτων που αναλαμβάνουν, εκτός αν ειδικότερα ορίζεται στον παρόντα νόμο ότι, αρμόδια είναι η Ολομέλεια της Κεντρικής Επιτροπής Διαμεσολάβησης.
Β. Τέσσερις υποχρεωτικές υποεπιτροπές.-άρθρο11
Σε κάθε περίπτωση, στο πλαίσιο της Κεντρικής Επιτροπής Διαμεσολάβησης συγκροτούνται υποχρεωτικά τέσσερις (4) υποεπιτροπές, η θητεία των οποίων είναι διετής, με τις ακόλουθες αρμοδιότητες:

 α) «Επιτροπή Μητρώου Διαμεσολαβητών», η οποία είναι αρμόδια για την τήρηση των Μητρώων του άρθρου 29 του παρόντος, για κάθε σχετικό ζήτημα ή έκδοση πράξης που αφορά τα τηρούμενα Μητρώα και για τη συγκέντρωση των ετήσιων Εκθέσεων Πεπραγμένων, σύμφωνα με το άρθρο 21 του παρόντος.

 β) «Επιτροπή Δεοντολογίας και Πειθαρχικού Ελέγχου», η οποία είναι αρμόδια για τη συμμόρφωση των διαμεσολαβητών με τις υποχρεώσεις που απορρέουν από τον παρόντα νόμο και για την εφαρμογή του πειθαρχικού δικαίου και την επιβολή πειθαρχικών ποινών. Η συγκρότηση της υποεπιτροπής αυτής γίνεται σύμφωνα με την παράγραφο Ε.1. του άρθρου 17 του παρόντος.

 γ) «Επιτροπή Ελέγχου Φορέων Κατάρτισης», η οποία είναι αρμόδια για κάθε ζήτημα που αφορά τους Φορείς Κατάρτισης Διαμεσολαβητών.

 δ) «Επιτροπή Εξετάσεων», η οποία είναι αρμόδια και έχει την ευθύνη για τη διεξαγωγή των γραπτών και προφορικών εξετάσεων και τη βαθμολόγηση των εξεταζόμενων, προς τον σκοπό της διαπίστευσης, υποψήφιων διαμεσολαβητών. Η Επιτροπή Εξετάσεων απαρτίζεται από τρία (3) μέλη, που προέρχονται από την Κεντρική Επιτροπή Διαμεσολάβησης, με ισάριθμους αναπληρωτές, από τα οποία ένα τουλάχιστον μέλος είναι δικαστικός λειτουργός και προεδρεύει της Επιτροπής. Η Επιτροπή Εξετάσεων δύναται, ανάλογα με τον εκάστοτε συνολικό αριθμό των εξεταζόμενων, να ορίζει δύο (2) επιπλέον μέλη χωρίς αναπληρωτές, τα οποία πρέπει να έχουν την ιδιότητα του διαπιστευμένου διαμεσολαβητή.

Η συγκρότηση των παραπάνω υποεπιτροπών και ο αριθμός των μελών που τις απαρτίζουν καθορίζονται από την Κεντρική Επιτροπή Διαμεσολάβησης. Για την επιτρεπτή συμμετοχή των ανωτέρω μελών στις υποεπιτροπές λαμβάνονται υπόψη, μεταξύ άλλων, ζητήματα που άπτονται της σύγκρουσης συμφερόντων και αρμοδιοτήτων των μελών αυτών με άλλες ισχύουσες διατάξεις και κανονισμούς του κύριου επαγγέλματός τους.
Γ. Έλεγχος εφαρμογής του θεσμού της Διαμεσολάβησης
 Η Κεντρική Επιτροπή Διαμεσολάβησης υποβάλλει στο Υπουργείο Δικαιοσύνης, το πρώτο δεκαήμερο του Δεκεμβρίου κάθε έτους, Ετήσια Έκθεση για τον έλεγχο εφαρμογής του θεσμού, συνοδευόμενη από προτάσεις για τη βελτίωσή του.
-ΚΕΦΑΛΑΙΟ Δ΄-

Άρθρο 3: Υποχρεωτική έγγραφη ενημέρωση του πληρεξουσίου δικηγόρου προς τον εντολέα του πριν την προσφυγή στο Δικαστήριο.
Πριν από την προσφυγή στο Δικαστήριο, για όλες τις υποθέσεις που επιλύονται εκουσίως ή υποχρεωτικώς, ο πληρεξούσιος δικηγόρος οφείλει να ενημερώσει τον εντολέα του εγγράφως για τη δυνατότητα διαμεσολαβητικής διευθέτησης της διαφοράς, καθώς και για την υποχρέωση προσφυγής στην υποχρεωτική αρχική συνεδρία (βλ. Παρακάτω) 

*ΠΡΟΣΟΧΗ* Το ενημερωτικό έγγραφο αφορά όλες τις υποθέσεις που αφορούν ιδιωτικές διαφορές που επιλύονται εκουσίως ή υποχρεωτικώς διά της διαμεσολάβησης συμπληρώνεται και υπογράφεται από τον εντολέα και τον πληρεξούσιο δικηγόρο του και κατατίθεται με το εισαγωγικό δικόγραφο της αγωγής που τυχόν ασκηθεί , ή με τις προτάσεις το αργότερο μέχρι τη συζήτηση της αγωγής επί ποινή απαραδέκτου της συζήτησης της αγωγής. 

ΣΗΜΕΙΩΣΗ: Σε όσες υποθέσεις εμπλέκονται το Δημόσιο, Ο.Τ.Α. ή  Ν.Π.Δ.Δ., δεν χωρεί η διαδικασία διαμεσολάβησης (άρθρ. 6 παρ. 2).
Κέρκυρα 6 Γενάρη 2020
Ο Πρόεδρος του Δ.Σ. Κέρκυρας
Γιώργος Καλούδης
